66. Sjednica Upravnog Odbora LAG-a Vuka-Dunav, održana je dana 20. rujna 2023. godine u 11:00 sati u Poduzetničkom inkubatoru i akceleratoru Antunovac, Gospodarska zona 23, 31216 Antunovac, te je sačinjen sljedeći

**ZAPISNIK**

**sa 66. sjednice Upravnog odbora LAG-a Vuka – Dunav**

Sjednicu Upravnog odbora LAG-a Vuka-Dunav otvara Predsjednik Upravnog odbora, Marjan Tomas, u 11.00 sati.

Utvrđeno je da su temeljem odredbi Statuta LAG-a Vuka-Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Davor Tubanjski, Općina Antunovac,
3. Damir Maričić, Općina Vuka,
4. Marija Horvatek, KUD „Klasje Slavonije“ Antunovac,
5. Zdenko Đerđ, PVZ Fructus,
6. Stipe Modrić, Udruga veterana vojne policije iz Domovinskog rata OBŽ,
7. Grozde Mikulić, Udruga umirovljenika Općine Antunovac,
8. Roman Lončarić, OPG Lončarić Roman,
9. Milica Sevkić, Centar za mlade Dalj,
10. Dubravka Gici, OPG Dubravka Gici.

Za zapisničara je izabrana Mirna Tokić, a za ovjerovitelja zapisnika Marija Horvatek.

Predsjednik Upravnog odbora, Marjan Tomas daje predloženi dnevni red na glasovanje, te je isti jednoglasno usvojen.

**DNEVNI RED**

1. Usvajanje Zapisnika sa 65. sjednice upravnog odbora,
2. Prijedlog Odluke o prihvatu Lokalne razvojne strategije LAG-a Vuka-Dunav 2023. – 2027.,
3. Prijedlog Odluke o usvajanju Lokalne razvojne strategije LAG-a Vuka-Dunav 2023. – 2027.,
4. Informiranje o raspisivanju 9. LAG natječaja za T.O. 2.2.1., sukladan tipu operacije 7.4.1.,
5. Donošenje odluke o odobrenju 9. LAG natječaja za T.O. 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ te teksta LAG natječaja s pripadajućim prilozima, obrascima i ostalom popratnom dokumentacijom,
6. Donošenje odluke o članovima ocjenjivačkog odbora LAG-a,
7. Donošenje odluke o imenovanju zamjene za članove ocjenjivačkog odbora LAG-a za T.O. 2.2.1.,
8. Donošenje odluke o iznosu naknade za članove ocjenjivačkog odbora,
9. Donošenje odluke o odobrenju internih procedura LAG-a, Kontrolne liste i popratne dokumentacije za T.O. 2.2.1,
10. Donošenje odluke o osnivanju tijela nadležnog za prigovore,
11. Donošenje odluke o imenovanju članova Povjerenstva za otvaranje prijava projekata,
12. Razno.

**Ad 1: USVAJANJE ZAPISNIKA SA 65. SJEDNICE UPRAVNOG ODBORA**

Predsjednik Upravnog odbora Marjan Tomas otvara ovu točku dnevnog reda. Članovima Upravnog odbora dostavljen je radni materijal potreban za sjednicu Upravnog odbora, u kojima je bio i Zapisnik sa 65. Sjednice Upravnog odbora. Predsjednik je pojasnio zapisnik, te je otvorio raspravu. Pošto nije bilo rasprave, točka dnevnog reda dana je na glasanje.

10 (deset) članova Upravnog odbora je suglasno usvojilo ovu točku dnevnog reda.

**Ad 2**: **DONOŠENJE PRIJEDLOGA ODLUKE O PRIHVATU LOKALNE RAZVOJNE STRATEGIJE LAG-A VUKA-DUNAV 2023. – 2027.**

Predsjednik Upravnog odbora LAG-a Vuka – Dunav, Marjan Tomas, otvara ovu točku dnevnog reda, te riječ prepušta voditeljici LAG-a, Ivani Čik. Voditeljica objašnjava kako je LAG Vuka – Dunav u suradnji s Ekonomskim fakultetom u Osijeku izradio dokument Lokalnu razvojnu strategiju LAG-a Vuka – Dunav za razdoblje 2023. – 2027. sukladno Pravilniku o provedbi Intervencije 77.06. „Potpora LEADER (CLLD) pristupu“ iz Strateškog plana ZPP-a Republike Hrvatske 2023. - 2027., te Uputi za izradu LRS i LAG intervencija 2023. – 2027. donesenoj od strane Ministarstva poljoprivrede.

Točka dnevnog reda dana je na glasanje te je jednoglasno usvojena (10 članova je suglasno).

**Ad 3: DONOŠENJE PRIJEDLOGA ODLUKE O USVAJANJU LOKALNE RAZVOJNE STRATEGIJE LAG-A VUKA-DUNAV 2023. – 2027.**

Predsjednik Upravnog odbora LAG-a Vuka – Dunav otvara ovu točku dnevnog reda i predlaže da se Lokalna razvojna strategija LAG-a Vuka-Dunav za razdoblje 2023. – 2027., navedena u prethodnoj točki, u ovoj točki usvoji te time postane temeljni razvojni dokument za ruralni razvoj područja koje se nalazi u LAG obuhvatu u novome razdoblju.

Točka dnevnog reda dana je na glasanje te je jednoglasno usvojena (10 članova je suglasno).

**Ad 4: INFORMIRANJE O RASPISIVANJU 9. LAG NATJEČAJA ZA T.O. 2.2.1., SUKLADAN TIPU OPERACIJE 7.4.1.**

Voditeljica LAG-a informirala je prisutne o planovima za raspisivanje natječaja za tip operacije 2.2.1., sukladan nacionalnom tipu operacije 7.4.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, te im je objasnila kriterije odabira u Natječaju. Ukupna alokacija iznosi **74.103,03 EUR**, najniži iznos po projektu iznosi 15.000,00 EUR, dok je najviši iznos 50.000,00 EUR. Natječajna dokumentacija biti će objavljena 20. rujna 2023. godine. Nakon što se objavi natječajna dokumentacija na web stranicama, voditeljica je najavila radionicu koju će LAG Vuka – Dunav održati 28. rujna 2023. u 10:00 sati, u PIA Antunovac.

Točka dnevnog reda dana je na glasanje te je jednoglasno usvojena (10 članova je suglasno).

**Ad 5: Donošenje odluke o odobrenju 9. LAG natječaja za T.O. 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ te teksta LAG natječaja s pripadajućim prilozima, obrascima i ostalom popratnom dokumentacijom**

Predsjednik Upravnog odbora LAG-a Vuka – Dunav otvara ovu točku dnevnog reda, te riječ prepušta voditeljici LAG-a, Ivani Čik. Voditeljica LAG-a objašnjava kako se ovom Odlukom odobrava LAG Natječaj za T.O.2.2.1.„Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ te tekst LAG Natječaja za T.O. 2.2.1., s pripadajućim prilozima, obrascima i popratnom dokumentacijom.

Točka dnevnog reda dana je na glasanje te je jednoglasno usvojena (10 članova je suglasno).

**Ad 6: DONOŠENJE ODLUKE O ČLANOVIMA OCJENJIVAČKOG ODBORA LAG-a**

Predsjednik Upravnog odbora otvara ovu točku dnevnog reda, te riječ prepušta voditeljici LAG-a, Ivani Čik. Voditeljica LAG-a iznosi kako je prema Internoj proceduri te Smjernicama i LRS LAG-a, potrebno imenovati članove ocjenjivačkog odbora LAG-a. Za članove ocjenjivačkog obora predloženi su:

1. Ivana Čik, mag. ing. agr., Dinarska 26, 31431 Čepin, OIB: 87633732648 – predsjednica,
2. Mirna Tokić, Vladimira Nazora 96, 31214 Laslovo, OIB: 90570096680 – član,
3. Ivan Plavšić, Županijska 112, Vukovar 32000 Vukovar, OIB: 60578284755 – član.

Točka dnevnog reda dana je na glasanje te je jednoglasno usvojena (10 članova je suglasno).

**Ad 7: Donošenje odluke o imenovanju zamjene za članove ocjenjivačkog odbora LAG-a za T.O. 2.2.1.**

Predsjednik Upravnog odbora otvara ovu točku dnevnog reda, te riječ prepušta voditeljici LAG-a, Ivani Čik. Voditeljica LAG-a iznosi kako je prema Internoj proceduri te Smjernicama i LRS LAG-a, potrebno imenovati zamjenske članove ocjenjivačkog odbora, a predložene su:

1. Irena Antić, Vladimira Nazora 18, 32251 Privlaka, OIB: 84366180786,
2. Kristina Goreta, Ante Starčevića 5, 31400 Đakovo, OIB: 62993914471,
3. Katarina Hranj, Vukovarska 19, 33523 Čađavica, OIB: 39123705711.

Zamjenski članovi će se aktivirati u slučaju da se kod članova ocjenjivačkog odbora utvrdi postojanje sukoba interesa ili u slučaju odsutnosti (bolovanje i dr.) nekog od članova.

Točka dnevnog reda dana je na glasanje te je jednoglasno usvojena (10 članova je suglasno).

**Ad 8: DONOŠENJE ODLUKE O IZNOSU NAKNADE ZA ČLANOVE OCJENJIVAČKOG ODBORA**

Predsjednik Upravnog odbora otvara ovu točku dnevnog reda, te riječ prepušta

voditeljici LAG-a, Ivani Čik. Voditeljica LAG-a obrazložila je članovima Upravnog odbora, da je temeljem Tablice 1 najveći iznos prihvatljivih troškova, Liste prihvatljivih troškova, Usluge fizičkim i pravnim osobama koje nisu zaposlenici LAG-a u vezi s otvaranjem prijava projekata i ocjenjivanjem prijava projekata na LAG natječaju (ukupni trošak isplatitelja, uključujući javna davanja) iznosi bruto 73,00 EUR za osobu po jednoj prijavi.

Točka dnevnog reda dana je na glasanje te je jednoglasno usvojena (10 članova je suglasno).

**Ad 9: Donošenje odluke o odobrenju internih procedura LAG-a, Kontrolne liste i popratne dokumentacije za T.O. 2.2.1**

Predsjednik Upravnog odbora otvara ovu točku dnevnog reda, te riječ prepušta voditeljici LAG-a, Ivani Čik. Voditeljica LAG-a iznosi kako bi se mogao transparentno provoditi natječaj te sve radnje vezane uz njega, bitno je usvojiti Internu proceduru LAG-a, te kontrolnu listu prema kojoj će se izvršavati administrativna kontrola Analiza 1, te Analiza 2 u kojoj će se provesti ocjenjivanje kvalitete projekata. Također, ovom odlukom odobrava se i sva popratna dokumentacija koja sadržava kontrolne liste, evidencije i potrebne obrasce za tip operacije 2.2.1.

Točka dnevnog reda dana je na glasanje te je jednoglasno usvojena (10 članova je suglasno).

**Ad 10: Donošenje odluke o osnivanju tijela nadležnog za prigovore**

Predsjednik Upravnog odbora otvara ovu točku dnevnog reda, te riječ prepušta voditeljici LAG-a, Ivani Čik. Voditeljica LAG-a objašnjava članovima kako je prema Internoj proceduri te Smjernicama i LRS LAG-a, potrebno osnovati tijelo nadležno za prigovore, a predloženi su:

1. Tomislav Duk, Kralja Zvonimira 31a, 31216 Antunovac – Predsjednik povjerenstva (javni sektor),
2. Željka Jurkić, Kralja Zvonimira 31, 31216 Antunovac – član povjerenstva (gospodarski sektor),
3. Ana-Marija Čango, Školska ulica 63, 31216 Antunovac – član povjerenstva (civilni sektor).

Odabrano tijelo za prigovore će se aktivirati u slučaju ako netko od prijavitelja bude imao prigovor na odluku tijela nadležnog za donošenje Odluka vezanih za raspisani Natječaj za T.O. 2.2.1.

Točka dnevnog reda dana je na glasanje te je jednoglasno usvojena (10 članova je suglasno).

**Ad 11: Donošenje odluke o imenovanju članova Povjerenstva za otvaranje prijava projekata**

Predsjednik Upravnog odbora otvara ovu točku dnevnog reda, te riječ prepušta voditeljici LAG-a, Ivani Čik. Voditeljica LAG-a objašnjava kako prema Internim procedurama LAG-a, te Smjernicama APPRRR-a, nakon zaprimanja projektnih prijava pristiglih u roku, djelatnici LAG-a predaju pristigle projektne prijave Povjerenstvu za otvaranje projektnih prijava. Za članove Povjerenstva predloženi su:

1. Ivana Čik, mag. ing. agr., Dinarska 26, 31431 Čepin,
2. Mirna Tokić, Vladimira Nazora 96, 31214 Laslovo,
3. Ivan Plavšić, Županijska 112, Vukovar, 32000 Vukovar.

Točka dnevnog reda dana je na glasanje te je jednoglasno usvojena (10 članova je suglasno).

**Ad 12: RAZNO**

Kako nije bilo dodatnih komentara i rasprave te su članovi Upravnog odbora suglasni po svim točkama dnevnog reda, predsjednik Upravnog odbora LAG-a Vuka - Dunav zaključuje sjednicu u 12:00.

URBROJ: UO/23-83

U Antunovcu, dana 20. rujna 2023. godine

|  |  |
| --- | --- |
| Zapisničar  Mirna Tokić | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Marija Horvatek | |